Landnámabók

Ta'n Landnámabók (Eeslynnish son "Lioar Choloinaghys", giarrit ny keayrtyn dys Landnáma) ny laue-screeuyn mean-eashagh Eeslynnagh ta jannoo mynchoontey er coloinaghys ("landnám") yn Eeslynn liorish ny Loghlynee 'sy 9-oo as 'sy 10-oo eashyn BNJ. T'ee toshiaghey lesh y coloinaghys bunneydagh ayns Reykjavík liorish Ingólfur Arnarson as yn aggyrtys echey er y thalloo da'n twoaie, da'n sheear, da'n shiar, as da'n jiass. Ny yei shen, t'ee jannoo coontey er kynneeyn fuilleeaght ny coloinee bunneydagh as t'ee cowraghey magh taghyrtyn mooarey as shennaghys kynnee derrey yn 12-oo eash. Ta coontey aynjee er ny smoo na 3,000 feallagh as 1,400 baljyn beggey. Ta rolley ny 435 fir choloinee vunneydagh 'sy Landnámabók, as y chooid smoo jeu ayns sheear yiass as twoaie yn ellan. T'ee foast ny bun shennaghys as sheelogheydys ny h-Eeslynnee.

Ta tree lhiegganyn mean-eashagh y Landnámabók er mayrn.

 Sturlubók liorish Sturla Þórðarson
 Hauksbók liorish Haukr Erlendsson, ta bunnit er Sturlubók as lhieggan liorish Styrmir Kárason t'er coayl.
 Melabók

 Kianglaghyn mooie 
 Cur magh er-linney jeh'n Landnámabók
 Landnámabók er ny aa-screeu 'sy Vaarle liorish Aaron Myer
 Ynnyd-eggey Hie Tashtee Laue-screeuyn Árni Magnússon

Ronney:Shennaghys yn Eeslynn
Ronney:Shennaghys ny h-ashoonyn Germaanagh
Ronney:Eash ny Loghlynee